**Leena Maria Rauhala**, o.s. *Siltala*, (s. 28. helmikuuta 1942 Kouvola – 2. maaliskuuta 2024) oli suomalainen poliitikko. Hän toimi kristillisdemokraattien kansanedustajana vuosina 1999–2015 Pirkanmaan vaalipiiristä.

Ura
---

### Eduskuntatyö

Rauhala oli eduskuntavuosinaan varsinaisena jäsenenä neljässä eri valiokunnassa, sivistysvaliokunnassa kausina 1999–2003 ja 2007–2011, sosiaali- ja terveysvaliokunnassa sekä työelämä- ja tasa-arvovaliokunnassa kaudella 2003–2007 ja tulevaisuusvaliokunnassa kaudella 2011–2015. Lisäksi hän oli muun muassa Pohjoismaiden neuvoston Suomen valtuuskunnan jäsen vuosina 2004–2007. Kristillisdemokraattisessa eduskuntaryhmässä Rauhala toimi ensimmäisenä varapuheenjohtajana vuosina 2007–2015 ja toisena varapuheenjohtajana vuosina 2004–2007.

Rauhala oli ehdolla myös vuoden 2015 eduskuntavaaleissa, mutta jäi varasijalle saatuaan 30 ääntä vähemmän kuin valituksi tullut Sari Tanus.

### Kaupunginvaltuutettuna

Rauhala oli Tampereen kaupunginvaltuutettu vuodesta 1997 lähtien. Kaupunginvaltuutettuna hän on toiminut muun muassa kaupunginhallituksen, koulutuslautakunnan, Tampere-talon hallituksen ja Tampereen ammattikorkeakoulun hallituksen jäsenenä.

### Kolumnistina

Rauhala on kirjoittanut kolumneja eri lehtiin ja ottanut kirjoituksissaan kantaa poliittisiin ja eettisiin kysymyksiin.*lähde?*

Tunnustukset
------------

Presidentti Sauli Niinistö myönsi Leena Rauhalalle vuonna 2013 sosiaalineuvoksen arvonimen.

Aate ja politiikka
------------------

Rauhala oli sosiaalilääketieteen asiantuntija ja siksi hänen useat lainsäädäntöaloitteensa ja kysymyksensä koskevat sosiaali- ja terveyspolitiikkaa. Rauhala oli perehtynyt tutkimaan yhteisöllistä ja yhteiskunnallista vaikutusta ihmisen kokonaisvaltaiseen hyvinvointiin. Hän korosti terveyspalveluissa ihmisarvoa. 

Rauhala tahtoi nostaa perheen merkitystä yhteiskunnan hyvinvoinnin pohjana. Kristillisdemokraattien mielestä päätöksiä tehtäessä ihmisarvon tulee olla aina markkina-arvoja tärkeämpi, siksi talouspolitiikassa tulee keskittyä sosiaalisten epäkohtien ratkaisemiseen. Rauhalan pääteemoja olivat ikäihmisten palvelut, lastensuojelu, peruskoulutus, lasten ja nuorten hyvinvointi, sekä perheiden hyvinvointi kristillisen maailmankatsomuksen mukaan.

Vuonna 2003 Rauhala ehdotti kirjallisessa kysymyksessään koulujen evoluutio-opetuksen siirtämistä biologian tunneilta elämänkatsomustietoon, väittäen evoluutiossa olevan kysymys "enemmänkin uskonnosta kuin tieteestä".

Rauhala teki vuonna 2010 hallitukselle kirjallisen kysymyksen, kuinka erään kustantamon wicca-aiheisen kirjasarjan julkaiseminen voitaisiin estää. Hän teki myös kirjasarjan sisällöstä tutkintapyynnön keskusrikospoliisille. Rauhalan mukaan sarja kuvaa nuorille sopimattomasti huumeiden ja päihteiden käyttöä ja seksiä. Stabenfelt-kustantamo päätti olla julkaisematta Cate Tiernanin *Sweep*-sarjaa Suomessa, Ruotsissa ja Norjassa. Suomen luonnonuskontojen yhdistys Lehto ja Pakanaverkko paheksuivat tiedotteessaan, että Rauhala teki tutkintapyynnön siitä, että kirjasarjan henkilöhahmot harjoittavat wiccaa. Muun muassa Turun science fiction -kirjallisuusseuran Pasi Karppanen kirjoitti, että "eduskunnan tehtävä ei ole Suomessa toimia sensuurielimenä, eikä sillä ole edes valtuuksia siihen".﻿*selvennä*

Yksityiselämä
-------------

### Suku

Rauhalalla on kaksoissisko Leea Hiltunen, joka toimi kansanedustajana kristillisten eduskuntaryhmässä vuodet 1991–1995 ja 1999–2003.

Kirjallinen tuotanto
--------------------

Rauhala ja hänen kaksoissiskonsa Leea Hiltunen kirjoittivat vuonna 2002 yhdessä kirjan *Eduskunnan kaksosten äidin tarina*, joka kertoo heidän äidistään Taimi Siltalasta (o.s. Tuhkanen).

Lähteet
-------

1. 1 2 3  *Suomen eduskunta: valittu 1999*. Helsinki: Valtion painatuskeskus, 1999.
2. ↑  Höglund, Sanna: Opiskelu, häät, lasten syntymät – identtiset kaksoset Leena ja Leea ovat tehneet kaiken yhdessä *ET-lehti*.  22.3.2017. Viitattu 4.3.2024.
3. ↑  Karilainen, Juha: Entinen kansanedustaja Leena Rauhala on kuollut *Aamulehti*.  4.3.2024. Viitattu 4.3.2024.
4. 1 2 3  .aspx Leena Rauhala *Suomen kansanedustajat*. Eduskunta.
5. ↑  Pirkanmaa - Äänimäärät *Helsingin Sanomien tulospalvelu, eduskuntavaalit 2015*.  Arkistoitu 19.7.2017. Viitattu 12.5.2019.
6. ↑  Presidentti nimesi Tampereen neuvoksia. Aamulehti 18.12.2013, s. B20.
7. ↑  Sulopuisto, Olli: Eikä me olla apinoita!  25.8.2007. Aamulehti.  Arkistoitu 14.10.2008. Viitattu 12.1.2009.
8. ↑  Rikosilmoitus: Huumeet ja orgiat pois lasten kirjoista! *Verkkouutiset*.  4.6.2010. Viitattu 8.6.2010.
9. ↑  Tamminen, Jenni: Rikosilmoitus: Huumeet ja orgiat pois lasten kirjoista! *Uusi Suomi*.  5.6.2010. Viitattu 8.6.2010.
10. ↑  Rauhala kieltäisi noitakirjan *Tamperelainen*.  5.6.2010. Viitattu 8.6.2010. [vanhentunut linkki]
11. ↑  Kansanedustaja haluaa kieltää wicca-aiheiset uutuuskirjat *Helsingin Sanomat*.  8.6.2010.  Arkistoitu 9.6.2010. Viitattu 8.6.2010.
12. ↑  Ahlroth, Jussi: Kustantamo ei julkaise nuorten wicca-kirjasarjaa *Helsingin Sanomat*.  8.6.2010.  Arkistoitu 10.6.2010. Viitattu 8.6.2010.
13. ↑  Pakanaverkko ja Lehto: Uskonrauha koskee vain joitain uskontoja  8.6.2010. Pakanaverkko. Viitattu 8.6.2010.
14. ↑  Kustantamo ei julkaise "noitakirjaa" *Ilta-sanomat*.  8.6.2010. Viitattu 8.6.2010.
15. ↑  Karppanen, Pasi: Nuortenkirjoja, joissa juodaan olutta noitapiirissä, hypitään alasti uima-altaisiin ja harrastetaan orgioita: Cate Tiernanin "Wicca".  *Spin*, 3/2010.
16. ↑  Höglund, Sanna: Opiskelu, häät, lasten syntymät – identtiset kaksoset Leena ja Leea ovat tehneet kaiken yhdessä *ET-lehti*.  3/2010. Viitattu 12.5.2019.
17. ↑  .aspx Leea Hiltunen *Suomen kansanedustajat*. Eduskunta.

SKL:n ja Kristillisdemokraattien kansanedustajat

|  |  |  |  |  |
| --- | --- | --- | --- | --- |
| 

| * n
* k
* m
Kristillisen liiton ja kristillisdemokraattien kansanedustajat 1999–2003 |
| --- |
|  |
| Eduskuntaryhmä(10) | 
* Hiltunen
* Jääskeläinen
* Kallis
* Kankaanniemi
* Kemppainen
* Kärkkäinen
* Rauhala
* Räsänen
* Seivästö
* Smeds

 |

 |

|  |  |  |  |  |  |  |
| --- | --- | --- | --- | --- | --- | --- |
| 

| * n
* k
* m
Kristillisdemokraattien kansanedustajat 2003–2007 |
| --- |
|  |
| Eduskuntaryhmä(7) | 
* Essayah
* Kallis
* Kankaanniemi
* Kärkkäinen
* Rauhala
* Rajala (2003)
* Räsänen

 |
|  |
| 1. ↑  Lyly Rajala siirtyi Kokoomuksen eduskuntaryhmään joulukuussa 2003.

 |

 |

|  |  |  |  |  |
| --- | --- | --- | --- | --- |
| 

| * n
* k
* m
Kristillisdemokraattien kansanedustajat 2007–2011 |
| --- |
|  |
| Eduskuntaryhmä(7) | 
* Kallis
* Kankaanniemi
* Kärkkäinen
* Rauhala
* Räsänen
* Tallqvist
* Palm

 |

 |

Pirkanmaan vaalipiirin kansanedustajat 2007–2011

* Mikko Alatalo
* Marko Asell
* Jukka Gustafsson
* Harri Jaskari
* Saara Karhu
* Mikko Kuoppa
* Heikki A. Ollila
* Klaus Pentti
* Leena Rauhala
* Tero Rönni
* Pertti Salovaara
* Kimmo Sasi
* Arto Satonen
* Minna Sirnö
* Marja Tiura
* Oras Tynkkynen
* Pia Viitanen
* Pertti "Veltto" Virtanen


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |